Szám: 1509-67/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**418/2022. (XII.8.) Kgy. sz. határozatában** a Közgyűlés elfogadta a Szentkirályi városrészen megvalósuló új bölcsőde építésére vonatkozó engedélyezési terveket, és felhatalmazta a polgármestert, hogy a kiviteli tervek elkészültét követően a kivitelezésre vonatkozó közbeszerzési eljárás lefolytatásáról gondoskodjon.

**Kalmár Ervin, a Városüzemeltetési Osztály vezetője jelenti:** A közbeszerzési eljárás 2023. szeptember 5. napján eredményesen lezárult. A Közbeszerzési Felügyeleti Főosztály ellenőrzése van folyamatban, a moratóriumot követően a szerződés megköthető.

**26/2023. (I.26.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” c. projektbe a Károly Róbert utca útburkolatának felújítása bevonásra kerüljön, és felhatalmazta a polgármestert a feltételes közbeszerzési eljárás kiírására.

**Nagyné Dr. Gats Andrea, a Jogi és Képviselői Osztály vezetője és Kalmár Ervin, a Városüzemeltetési Osztály vezetője jelentik:** A közbeszerzési eljárás lefolytatásra került, a nyertes ajánlattevővel a vállalkozási szerződés aláírása 2023. augusztus 17. napján megtörtént. A vállalkozó a kivitelezési munkákat szeptember 4. napján megkezdte.

**32/2023. (I.26.) Kgy. sz. határozatában** a Közgyűlés a Markusovszky L. u. 8. szám alatti 21. számú felnőtt háziorvosi körzetben a háziorvosi feladatok 2023. július 1. napjától történő ellátásával kapcsolatos döntést hozott.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A háziorvosi feladatok ellátása tárgyában a megállapodás aláírásra került.

**58/2023. (II.23.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” c. projektbe a Szőlős utca burkolatfelújítása bevonásra kerüljön, és felhatalmazta a polgármestert a feltételes közbeszerzési eljárás kiírására.

**Nagyné Dr. Gats Andrea, a Jogi és Képviselői Osztály vezetője és Kalmár Ervin, a Városüzemeltetési Osztály vezetője jelentik:** A közbeszerzési eljárás lefolytatásra került, a nyertes ajánlattevővel a vállalkozási szerződés aláírása 2023. augusztus 17. napján megtörtént. A vállalkozó a kivitelezési munkákat szeptember 4. napján megkezdte.

**76/2023. (III.30.) Kgy. sz. határozatában** a Közgyűlés szociális alapszolgáltatásokra, valamint család- és gyermekjóléti szolgáltatásokra vonatkozó feladat-ellátási megállapodások módosítását hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodások aláírásra kerültek.

**103/2023. (III.30.) Kgy. sz. határozatában** a Közgyűlés egyetértett a szombathelyi identitást erősítő program kiterjesztésével, és felhatalmazta a polgármestert a „Szombathelyi hétköznapi hősök” díj átadására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A „Szombathelyi hétköznapi hősök” díj 2023. június 30. napján átadásra került.

**107/2023. (III.30.) Kgy. sz. határozatában** a Közgyűlés jóváhagyta a SZOVA NZrt. tulajdonában lévő ingatlanok egyben történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A 11-es huszár út 2. fsz. 15., 10427/35 hrsz.-ú és 10427/49 hrsz.-ú ingatlanok tekintetében a liciteljárás eredményesen zárult, a nyertes ajánlattevőkkel a SZOVA Nonprofit Zrt. köt adásvételi szerződést. A Kossuth L. u. 11. sz. alatti ingatlanra nem érkezett ajánlat.

**108/2023. (III.30.) Kgy. sz. határozatában** a Közgyűlés ingatlanok liciteljárás útján történő értékesítésére vonatkozó pályázati felhívásokat hagyott jóvá.

**Nagyné Dr. Gats Andrea, a Jogi és Képviselői Osztály vezetője jelenti:** Az Éhen Gy. tér 4. fsz. 3., a Fő tér 24. fsz. 3, Fő tér 40. fsz. 2. és Fő tér 44. fsz. 1. szám alatti ingatlanok tekintetében a liciteljárás eredményesen zárult, a nyertes ajánlattevőkkel az adásvételi szerződések megkötésre kerültek. A Király u. 12. fsz. 2. sz. alatti ingatlan pályázati eljárásának eredményessége tekintetében a döntés meghozatala a Gazdasági és Jogi Bizottság 2023. szeptemberi ülésének napirendjén szerepel. A Király utca 17. fsz. 3., Fő tér 40. I. em., Március 15. tér 1. fsz. 6. szám alatti ingatlanokra vonatkozóan kiírt pályázatokra határidőben nem érkeztek ajánlatok.

**111/2023. (III.30.) Kgy. sz. határozatában** a Közgyűlés a Terület- és Településfejlesztési Operatív Program Plusz tekintetében felhatalmazta a polgármestert a fejlesztések megvalósítására vonatkozó feltételes közbeszerzési eljárások megindítására.

**Kalmár Ervin, a Városüzemeltetési Osztály vezetője jelenti:** A Közbeszerzési Felügyeleti Főosztály nem támogató tartalmú tanúsítványokat adott ki, ily módon a TOP Plusz eljárások visszavonásra kerültek.

**131/2023. (IV.27.) Kgy. sz. határozatában** a Közgyűlés a Vas Megyei Temetkezési Kft.-vel kötött vagyonkezelési szerződés módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A szerződés aláírásra került.

**138/2023. (IV.27.) Kgy. sz. határozatában** a Közgyűlés a szombathelyi 5941/15 hrsz.-ú ingatlan Kárpát-medencei Művészeti Népfőiskola Alapítvány ingyenes tulajdonába adásáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A szerződés aláírásra került.

**145/2023. (IV.27.) Kgy. sz. határozatában** a Közgyűlés az EIT Urban Mobility TICER projekt megvalósításával kapcsolatban felhatalmazta a polgármestert a Pénzügyi támogatási megállapodás aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A megállapodás aláírásra került.

**154/2023. (IV.27.) Kgy. sz. határozatában** a Közgyűlés az egészségügy területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések – a Szent Márton Napon átadásra kerülő életmű-díj kivételével – a 2023. június 28. napján megtartott Semmelweis napi díjátadó ünnepségen átadásra kerültek.

**156/2023. (IV.27.) Kgy. sz. határozatában** a Közgyűlés a Szombathelyi Maros Óvoda, a Szombathelyi Aréna Óvoda és

a Szombathelyi Margaréta Óvoda vezetőjének megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A munkaügyi dokumentumok aláírásra és a Magyar Államkincstár részére megküldésre kerültek.

**161/2023. (V.25.) Kgy. sz. határozatában** a Közgyűlés óvodai nevelésre vonatkozó feladatellátási megállapodásokat hagyott jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A feladatellátási megállapodások aláírásra kerültek.

**162/2023. (V.25.) Kgy. sz. határozatában** a Közgyűlés egészségügyi civil szervezetek támogatásához járult hozzá.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** Az alapítványokkal a támogatási szerződések aláírásra, a támogatási összegek átutalásra kerültek.

**163/2023. (V.25.) Kgy. sz. határozatában** a Közgyűlés hozzájárult a Vas Megyei Mentésügyi Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatási összeg átutalásra került.

**165/2023. (V.25.) Kgy. sz. határozatában** a Közgyűlés hozzájárult a PontMás Vas Megyei Autista Gyermekekért Alapítvánnyal kötött támogatási szerződésben szereplő elszámolási határidő módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A elszámolási határidő meghosszabbításáról szóló szerződésmódosítás aláírásra került.

**167/2023. (V.25.) Kgy. sz. határozatában** a Közgyűlés egyetértett azzal, hogy Nárai Község 0-14 éves korú lakossága 2023. szeptember 1. napjától az 1. számú gyermekorvosi körzet helyett felosztva, a 11. és 13. számú gyermek háziorvosi körzethez tartozzon, és jóváhagyta a Nárai Község Önkormányzatával kötendő megállapodást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Nárai Község Önkormányzatával a megállapodás aláírásra került.

**174/2023. (V.25.) Kgy. sz. határozatában** a Közgyűlés úgy határozott, hogy 2023. szeptember 1. napjától a Polgármesteri Hivatalban dolgozó köztisztviselők és munkavállalók bérét egységesen 15 %-kal megemeli.

**Nagyné Dr. Gats Andrea, a Jogi és Képviselői Osztály vezetője jelenti:** A köztisztviselők kinevezéseinek és a munkavállalók munkaszerződéseinek módosításai aláírásra kerültek.

**193/2023. (V.25.) Kgy. sz. határozatában** a Közgyűlés hozzájárult a Geszler Mária Kossuth-díjas keramikusművész által felajánlott gyűjtemény átvételére vonatkozó ajándékozási megállapodás megkötéséhez.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az ajándékozási megállapodás 2023. augusztus 10. napján aláírásra került, és ugyanezen a napon a közjegyző a törvényes örökös köteles részről lemondó nyilatkozatát közjegyzői okiratba foglalta.

**198-199/2023. (V.25.) Kgy. sz. határozataiban** a Közgyűlés megválasztotta a Vas Megyei Temetkezési Kft. és a Szombathelyi Parkfenntartási Kft. könyvvizsgálóját.

**Nagyné Dr. Gats Andrea, a Jogi és Képviselői Osztály vezetője jelenti:** A társaságok alapító okiratainak módosításai aláírásra kerültek.

**200/2023. (V.25.) Kgy. sz. határozatában** a Közgyűlés a SZOVA Nonprofit Zrt. hulladékgazdálkodásra vonatkozó szerződésével kapcsolatos döntéseket hozott.

**Nagyné Dr. Gats Andrea, a Jogi és Képviselői Osztály vezetője jelenti:** A SZOVA Nonprofit Zrt. és a MOHU MOL Zrt. között a Hulladék átvételi, és előkezelési szolgáltatási szerződés létesítmény üzemeltetővel, Hulladékkezelési szerződés, Régiókoordinátori közreműködői szerződés elnevezésű szerződések aláírásra kerültek.

**205/2023. (VI.15.) Kgy. sz. határozatában** a Közgyűlés engedélyezte a Bem József u. 9/b. szám alatti épület használaton kívüli részének ingyenes használatát a Vas Vármegyei Katasztrófavédelmi Igazgatóság részére.

**Nagyné Dr. Gats Andrea, a Jogi és Képviselői Osztály vezetője jelenti:** A határozat az ingatlankezelő SZOVA NZrt. részére megküldésre került.

**206/2023. (VI.15.) Kgy. sz. határozatában** a Közgyűlés tudomásul vette „A szombathelyi Gothard-kastély állagmegóvása” projekt lezárásával kapcsolatos tájékoztatót, és felhatalmazta a polgármestert a szükséges intézkedések megtételére.

**Kalmár Ervin, a Városüzemeltetési Osztály vezetője jelenti:** A projekt meghiúsulásáról a Savaria Városfejlesztési NKft., a tervező, a kivitelező és a műszaki ellenőr tájékoztatása 2023. június 30. napján megtörtént.

**207/2023. (VI.15.) Kgy. sz. határozatában** a Közgyűlés a bölcsődei feladatellátás vonatkozásában Gencsapáti, Torony, Sé, Nárai és Ják településekkel megkötött feladatellátási megállapodások módosítását hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A feladatellátási megállapodások módosításai aláírásra kerültek.

**208/2023. (VI.15.) Kgy. sz. határozatában** a Közgyűlés jóváhagyta a Berzsenyi Dániel Könyvtár Módosító okiratát és módosításokkal egybeszerkesztett Alapító Okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A módosító okirat aláírásra került.

**209/2023. (VI.15.) Kgy. sz. határozatában** a Közgyűlés jóváhagyta az Önkormányzat és az Országos Horvát Önkormányzat között az óvodai nevelésre vonatkozóan megkötendő köznevelési szerződést.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A köznevelési szerződés aláírásra került.

**210/2023. (VI.15.) Kgy. sz. határozatában** a Közgyűlés felhatalmazta a SZOVA NZrt. vezérigazgatóját a Pálos Károly Családsegítő és Gyermekjóléti Szolgálat és a Szombathelyi Önkormányzati Házkezelési Kft. között a Paragvári u. 86. szám alatti ingatlanrészre, illetve a Karmelita u. 2/C. szám alatti ingatlanrészre vonatkozóan fennálló használati megállapodások módosítására.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a SZOVA NZrt. részére megküldésre került.

**212/2023. (VI.15.) Kgy. sz. határozatában** a Közgyűlés jóváhagyta a mikromobilitási járművek kölcsönzési célú közterületi elhelyezésére vonatkozó együttműködési megállapodás módosítását.

**Kalmár Ervin, a Városüzemeltetési Osztály vezetője jelenti:** Az együttműködési megállapodás módosítása az Önkormányzat részéről 2023. június 28. napján aláírásra került, a rollerek elhelyezésére szolgáló hotspotok felfestésre kerültek.

**215/2023. (VI.15.) Kgy. sz. határozatában** a Közgyűlés hozzájárult a Savaria University Press Alapítvány támogatásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra került.

**218/2023. (VI.15.) Kgy. sz. határozatában** a Közgyűlés javasolta a Szombathelyi Haladás Labdarúgó és Sportszolgáltató Kft.-nek, hogy a felnőtt labdarúgó csapatban a következő szezontól legalább 40% vas vármegyei kötődésű játékos szerepeljen, és kérte, hogy a Haladás VSE labdarúgóinak legalább 70%-a legyen vas vármegyei kötődésű játékos.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat megküldésre került a társaságnak és az egyesületnek.

**220/2023. (VI.15.) Kgy. sz. határozatában** a Közgyűlés a helyi közösségi közlekedés tekintetében a szolgáltató részére rendkívüli ellentételezés biztosításáról döntött, és felhatalmazta a polgármestert a közszolgáltatási szerződés módosításának aláírására.

**Kalmár Ervin, a Városüzemeltetési Osztály vezetője jelenti:** A közszolgáltatási szerződés módosítása 2023. július 3. napján aláírásra került.

**221/2023. (VI.15.) Kgy. sz. határozatában** a Közgyűlés jóváhagyta a Károly Róbert u. burkolatfelújítási munkálatainak idejére vonatkozó menetrend-módosítási javaslatot, és felkérte a szolgáltatót menetrend-módosítás lehetőségének vizsgálatára a Szent Quirinus utca által biztosított hálózati kapcsolatok figyelembe vételével.

**Kalmár Ervin, a Városüzemeltetési Osztály vezetője jelenti:** A határozat a szolgáltatónak megküldésre került, az újabb menetrend-módosítási javaslat a Tisztelt Közgyűlés szeptemberi ülésének napirendjén szerepel.

**222/2023. (VI.15.) Kgy. sz. határozatában** a Közgyűlés hozzájárult a 2689/3 hrsz.-ú önkormányzati ingatlan 1321 m2 nagyságú ingatlanrészén megvalósuló parkoló bérbe adásához a Vas Vármegyei Markusovszky Egyetemi Oktatókórház részére, és a kórház részére a bérleti díj összegével megegyező támogatás nyújtásáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A megállapodás aláírásra, az ingatlan a Kórháznak birtokba adásra került.

**223/2023. (VI.15.) Kgy. sz. határozatában** a Közgyűlés felhatalmazta a polgármestert a Vas Vármegyei Markusovszky Egyetemi Oktatókórház és az Önkormányzat között a védőnők által használt önkormányzati tulajdonú ingó és ingatlan vagyon ingyenes használatba adása tárgyában kötendő megállapodás aláírására, és felhatalmazta a GESZ igazgatóját a szükséges munkáltatói intézkedések megtételére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az ingyenes használatba adási megállapodás aláírásra került, a GESZ igazgatója a munkáltatói intézkedéseket megtette, a munkáltatói jogokat 2023. július 1. napjától a Vas Vármegyei Markusovszky Egyetemi Oktatókórház gyakorolja.

**224/2023. (VI.15.) Kgy. sz. határozatában** a Közgyűlés döntött a SZOMHULL NKft. és a SZOVA NZrt. egyesüléséről, és felkérte a társaságok vezető tisztségviselőit közös egyesülési terv elkészítésére.

**Nagyné Dr. Gats Andrea, a Jogi és Képviselői Osztály vezetője jelenti:** A határozatról a társaságok értesítésre kerültek, az egyesülési terv megtárgyalása a Tisztelt Közgyűlés szeptemberi ülésének napirendjén szerepel.

**225/2023. (VI.15.) Kgy. sz. határozatában** a Közgyűlés jóváhagyta a Kassák L. u. 5. fsz. 4. szám alatti ingatlan és a Kálvária u. 2/A. fsz. 4. szám alatti ingatlan liciteljárás útján történő értékesítésére vonatkozó pályázati felhívásokat.

**Nagyné Dr. Gats Andrea, a Jogi és Képviselői Osztály vezetője jelenti:** A pályázatok kiírásra kerültek, az ajánlatok beadási határideje 2023. július 17. napja volt. A Kassák L. u. 5. fsz. 4. szám alatti ingatlan esetében a pályázat eredményesen zárult, az adásvételi szerződés 2023. augusztus 14. napján aláírásra került. A Kálvária u. 2/A. fsz. 4. szám alatti ingatlanra vonatkozóan pályázati ajánlat nem érkezett.

**226/2023. (VI.15.) Kgy. sz. határozatában** a Közgyűlés eredménytelennek nyilvánította a Bejczy I. u. 1-3. fsz. 9. szám alatti ingatlan értékesítésére kiírt pályázati eljárást.

**Nagyné Dr. Gats Andrea, a Jogi és Képviselői Osztály vezetője jelenti:** Az eredménytelenné nyilvánításról a pályázók értesítése megtörtént.

**227/2023. (VI.15.) Kgy. sz. határozatában** a Közgyűlés a szombathelyi 6340 hrsz.-ú ingatlanon könyvcsere pontként működő installáció elhelyezéséhez feltétlenül szükséges terület Libri-Bookline Zrt. részére fennálló ingyenes használatának határozatlan időre történő meghosszabbításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A megállapodás aláírásra került.

**228/2023. (VI.15.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” c. projektbe a Kodály Zoltán utca burkolatfelújítása bevonásra kerüljön, és felhatalmazta a polgármestert a támogatói okirat módosítása érdekében szükséges intézkedések megtételére és a feltételes közbeszerzési eljárás kiírására.

**Kalmár Ervin, a Városüzemeltetési Osztály vezetője jelenti:** A közbeszerzési eljárás eredményesen lezárult, a szerződéskötési moratórium 2023. szeptember 15. napján járt le. A szerződés aláírása folyamatban van.

**229/2023. (VI.15.) Kgy. sz. határozatában** a Közgyűlés a piaci vásárlási utalvány ismételt bevezetése érdekében felkérte a Szombathely Városi Vásárcsarnok igazgatóját a Vásárcsarnok területén árusító őstermelőkkel, egyéni vállalkozókkal, gazdasági társaságokkal három oldalú megállapodások megkötésére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az elfogadóhelyként működő kereskedőkkel a megállapodások aláírása megtörtént.

**230/2023. (VI.15.) Kgy. sz. határozatában** a Közgyűlés hozzájárult ahhoz, hogy a Sylver Center Kft. az 5897/3 hrsz.-ú ingatlanon a kavicsolt parkoló helyén szilárd burkolatú parkolót építsen ki azzal, hogy a megépített létesítményt a kivitelezést követően az Önkormányzat térítésmentesen tulajdonába veszi.

**Kalmár Ervin, a Városüzemeltetési Osztály vezetője jelenti:** A megállapodás 2023. július 25. napján aláírásra került.

**231/2023. (VI.15.) Kgy. sz. határozatában** a Közgyűlés egyetértett a Szombathely 2689/4 hrsz.-ú ingatlan körforgalmat érintő útcsatlakozásának önkormányzat által történő kiépítésével azzal, hogy annak költségét az ingatlan tulajdonosa köteles megfizetni az Önkormányzat részére, valamint hozzájárult ahhoz, hogy a Vasi Ingatlanfejlesztő Zrt. a 2689/1 hrsz-ú ingatlanon 7 db közterületi parkolót építsen ki azzal, hogy a megépített létesítményt a kivitelezést követően az Önkormányzat térítésmentesen tulajdonába veszi.

**Kalmár Ervin, a Városüzemeltetési Osztály vezetője jelenti:** A megállapodás 2023. július 31. napján aláírásra került. Az útcsatlakozásokat a kivitelező kiépítette, ennek költségét a tulajdonos Vasi Ingatlanfejlesztő Kft. megfizette az Önkormányzatnak. A 7 db parkoló a kivitelezés befejezését követően az Önkormányzat részére átadásra kerül.

**233/2023. (VI.15.) Kgy. sz. határozatában** a Közgyűlés egyetértett az Innovation Fund large-scale elnevezésű pályázat benyújtásához „Zöld hidrogénen alapuló ökoszisztémafejlesztés Szombathelyen” témában megvalósíthatósági tanulmány készítésével.

**Nagyné Dr. Gats Andrea, a Jogi és Képviselői Osztály vezetője jelenti:** A megvalósíthatósági tanulmány elkészítése tárgyában a vállalkozási szerződés megkötésre került.

**237/2023. (VI.15.) Kgy. sz. határozatában** a Közgyűlés megválasztotta a FALCO KC Szombathely Kft. ügyvezetőjét.

**Nagyné Dr. Gats Andrea, a Jogi és Képviselői Osztály vezetője jelenti:** A munkaszerződést a felek aláírták.

**238/2023. (VI.15.) Kgy. sz. határozatában** a Közgyűlés megválasztotta a SZOVA NZrt. könyvvizsgálóját.

**Nagyné Dr. Gats Andrea, a Jogi és Képviselői Osztály vezetője jelenti:** A társaság alapszabályának módosítása aláírásra került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. szeptember 20.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (IX.28.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal